钦定古今图书集成/明伦汇编/氏族典/第334卷 > 刘洁
## 钦定古今图书集成/明伦汇编/氏族典/第334卷 > 刘洁

按《魏书刘洁传》：“洁，长乐信都人也。祖父生、父提，太祖
时赐爵信都男。洁性强力多智数，从征讨有功，进爵
会稽公，与永安侯魏勤等击吐京叛胡。时离石胡引
屈丐骑，断截山岭，邀洁，矢尽为所执，声气不挠，屈丐
壮而释之。后得还国，典东部事。世祖即位，超迁尚书
令，改为钜鹿公。洁性既刚直，恃宠自专，世祖心稍不”
平。时议伐蠕蠕，洁意不欲，乃矫诏更期诸将不至，军
行无功，幽之。洁又使右丞张嵩求《图谶》，穷治款引，搜
嵩家，果得谶书，夷三族。